bg ru ru hbs_cyr ky ky ky uk ky ky ky ru ky ky ky ru ky ky ky ky ky ky ky ky ky ky ru uk ky ky ru ru ky ky ky fr ru ky ky en mk ky ky ky ky ky ky en tt ru ky ky en ky bg ky be ru ru ru ru ru ru ru bg ru ru ru ru ru ru ru ru ru ru ru ru ru ru
Бул сүрөттө тору-айгырлык акын Совет Урмамбетовду 90-жылдары тартып алгам. Мурда "Кыргызстан маданияты" гезитинин поэзия бөлүмүн жетектечү экен. Анын айрыкча Ысык- Көл тууралуу ырлары мага абдан жакчу. Совет агайдын "Жел кеме" аттуу ыры бар эмеспи, ошол себептүү азыр да Көлдөн жел кемелерди көргөндө Совет агайды эстеп кетем. Агай Гейненин, Навоинин, Расул Гамзатовдун да ырларын которгон мыкты котормочу эле. Анын адамгерчилиги, куйкум сөздөрү да эсте.
Бул сүрөттө Чолпонбек Базарбаев, Уран Сарбагышев, Рейна Чокоева жана балетмейстр А. Алимбаев. 1998-жылдын күз айлары эле. Балерина Рейна Чокоеванын 70 жылдык юбилейи учурунда тартылган.
Урматтуу окурман, ­турмуш-тиричиликке байланыштуу ­суроо пайда болсо, анда бизге кайрылыңыз. Керектүү адистер менен байланышып, жооп алып бергенге дайым ­даярбыз. Бул үчүн редакциянын эшигин жыртуунун кереги жок, болгону 59-15-76, 59-20-16 номерлерин гана терип коюу жетиштүү.
- Бутумдун эки манжасы биригип төрөлгөм. Быйыл 25 жашымда, турмушка чыктым. Кыз кезимде билинчү эмес, эми кадимкидей ыңгайсыздана баштадым. Манжаларымды азыр бөлдүрөйүн дегем, кеч болуп калган жокпу?
Бишкек шаардык ортопедия илимий изилдөө борборунун башкы дарыгери Алмазбек Кубатбеков жооп берди:
- Манжалар тубаса биригип калуусу - синдактилия деп аталат. Эки түрү бар: тери аркылуу жана сөөк аркылуу кошулуп калуу. Тери аркылуу болсо ажыратып коюу оңой эле. Сөөк аркылуу болсо бираз татаал. Анткени, сөөктөрдү рентгенден көрүп, кандай ажыратса туура болорун аныктап чыгуу керек. Сиз кандай болгон күндө дагы бизге келип, көрүнүңүз. Ал эми жашыңыз боюнча айтсам, кеч болуп кетти деп кам санабай эле коюңуз. Операция жаш курагынан көз каранды эмес жана кимдики болбосун айыгуу мөөнөтү бирдей.
Кызымдын фамилиясын кантип өзгөртөм?
- Кызыма 3 ай болгондо биринчи күйөөм менен ажырашып кеткем. Ошол бойдон алимент да сураган эмесмин. Ал деле кызынан кабар алган жок. Азыр кызым 13 жашта. Быйыл экинчи жолу турмуш курдум. Азыркы күйөөм кызыма өзүнүн фамилиясын бергиси келип жатат. Эмне кылышым керек? Биринчи күйөөмдүн уруксат алышым керекпи? Бирок, ал кызды тарбиялаганга катышкан жок да.
Гүлнара Сулайманова, Кара-көл шаары
Кыргыз юридикалык корпорациясынын адвокаты Азамат Аманов жооп берди:
- Гүлнара, бул жерде азыркы жолдошуңуз кызыңызды асырап алгысы келип атабы же жөн гана фамилиясын берем деген ою барбы тактап алышыңыз керек.
Бирок, кандай болгон учурда дагы кыздын өз атасынын уруксатын алууңуз зарыл. Сиздин жазганыңызга караганда биринчи жолдошуңуз аталык укугунан сот аркылуу ажыратылган эмес экен (баланын тарбиясына катышып, алимент төлөбөгөнүнө карабай). Ошол себептүү биринчи күйөөңүз мыйзам түрүндө кызыңыздын атасы болуп эсептелет жана анын уруксатысыз кызды башка бирөө асырап алууга же фамилиясын өзгөртүүгө жол берилбейт.
Итин атып салсам, сотко берди
- Коңшумдун ити жакында көчөдө ойноп жүргөн уулумду тиштеп алды. Ачуум келип, итин атып салгам. Коңшум кечирим сурагандын ордуна мени сотко берем деп коркутуп жатат. Менин уулум ­ооруканада. Мен да аны сотко берсем болобу?
Кыргыз юридикалык корпорацясынын адвокаты Азамат ­Аманов жооп берди:
- Албетте, сотко бере аласыз. Уулуңузду ит тиштеп алган мезгилден тарта ага кеткен бардык моралдык жана материалдык чыгымыңызды төлөп берсин деп коңшуңуздун үстүнөн даттанып, сотко кайрылсаңыз болот. Ал төлөп бере турган сумманын ичине ооруканага, дары-дармекке кеткен бардык чыгымдарыңыз камтылышы керек.
Ар дайым түнкүсүн асмандан издейм. Бул адатка айланды. Адат мүнөз жаратат. Мүнөз тагдырыңды түптөйт. Тагдыр өмүрдү түзөт…
Өмүрүм айдай болобу? Өзүм да ай сыяктуу болуп баратат окшойм. Ай-ай-ай, алжыган сөздөрдөн кутулуш кыйын болду го…
Түндө ай чалкасынан жатыптыр. Мен да чалкаман жаткам. Демек, күн жаан-чачындуу, суук болот. Жакынкы жашоом дагы…
Күндүзү шакирттеринин бири тороюп уктап жаткан болсо, айтылуу Кун Фу Зы келип, көчүккө бир тепчү экен. Ал эми кыргыздын көпчүлүгү күндүз уктаганды жакшы көрүшөт. Көчүккө тепчү киши жок, эй! Болгону уйкунун касиетин билбейбиз. "Кайсы маалда, кантип укташ керек?", "Канча саат?", "Денени уйку менен кантип дарыласа болот?" ж.б.у.с. ойлоп да койбойбуз. Ыраматылык чоң апам: "Көп нерсеге маани бербейбиз" деп калчу эле. Чындап эле маани бербейбиз. Маани берсек да, түшүнгөнгө аракет кылбайбыз. Түшүнсөк да, аны аткарганга дарманыбыз жетпейт…
Ушундай ойлор келет да, алыста көрүнгөн тоолордун уйкусуна кулак төшөйм. Укташа элек экен. Түн кирелек. Түн кирсин. Түн кирсин. Баарынан чөптөрдүн уктаганы керемет…
"Убакыт учкан куштай" дейбиз. Дейбиз да, жанталашып саатты карайбыз. Саат сурайбыз. Саат менен саат (кырсык дегеним) чакырабыз…
"Убакытты ким жараткан?" дейбиз. "Жараткан, жараткан" дейбиз. Бирок аны Шайтан акебиз куралына айланткан экен. Ооба, ооба, Шайтан Шайтанович Шайтанов. Анан анын кулуна айланган адам баласы саатты жаратып олтурбайбы. Эх, десең…
Бир кыздын, бир уздун керемет саптарын эстейм:
"Карасаңар?! Бир нерсе учуп кетти…
Ал эмне? Ал убакыт, ал убакыт…"
Ал эми бир караңгы бөлмөнүн дубалында илинген чоң сааттын жебелери токтоп турду…
Шайтан-айнек менен күндөр өтөт…
"Душмандын сыртында болгуча, ичинде бол" деп өзүмдү сооротом. Сооротом да, телевизордун ичине кирип кетем…